

**Στο Παγκύπριο Κύπελλο Ανάπτυξης**

**μίνι καγιάκ ο Κωστάκης Κουκκουλλής**

Ο Αντιπρόεδρος του Κυπριακού Οργανισμού Αθλητισμού Κωστάκης Κουκκουλλής εκπροσώπησε τον ΚΟΑ στο Παγκύπριο Κύπελλο Ανάπτυξης μίνι καγιάκ «Κίκης Παρασκευά» στον Ναυτικό Όμιλο Λάρνακας, που διεξήχθη την Κυριακή 9 Ιουλίου 2023.

Ο κ. Κουκκουλλής συμμετείχε στις απονομές των επάθλων στους νικητές και συνεχάρη την Κυπριακή Ομοσπονδία Κανό Καγιάκ για την άρτια διοργάνωση. Με την παρουσία του Αντιπροέδρου του ΚΟΑ στο τουρνουά, επιβεβαιώνεται η σταθερή στήριξη του Οργανισμού προς το άθλημα του κανό καγιάκ.